বার্নার্ড কম্‌রি
বার্নার্ড কম্‌রি (জন্ম ২৩শে মে , ১৯৪৭, সান্ডারল্যান্ড, যুক্তরাজ্য) একজন ব্রিটিশ ভাষাবিজ্ঞানী। তিনি জার্মানির লাইপ্‌ৎসিশে অবস্থিত মাক্স প্লাংক ইন্সটিটিউট অফ এভোলিউশনারি অ্যানথ্রপলজির ভাষাবিজ্ঞান বিভাগের অধ্যাপক ও পরিচালক। এছাড়া তিনি ইউনিভার্সিটি অফ ক্যালিফোর্নিয়া, স্যান্টা বারবারার ডিস্টিংগুইশড প্রফেসর অফ লিঙ্গুইসটিক্স। ১৯৮৫-৮৬ সালে তিনি নিউ গিনিতে ১২ মাস ধরে হারুয়াই ভাষার উপর হাতে কলমে কাজ করেন। ভাষিক বিশ্বজনীন উপাদান (Language Universals), শ্রেনীকরণবিজ্ঞান (typology), বাক্যতত্ত্ব (Syntax) ও অর্থবিজ্ঞান (Semantics) তার গবেষণার মূল প্রতিপাদ্য।